 Deeqa oo hadalkeedi sii wadata ayaa waxay tidhi: Anigu dadaal badan iyo karti aan u dhashay ayaan heerkan ku soo gaadhay, inkastoona hadda rajo badan ka qabin inaan farxad ku noolaado, haddana qofka maanta garab ii noqonkara waa adiga, ma jeclayn inaan mushkilad kugu abuuro, horay ayaan uga gaashaantay in dhibkaygu ku saameeyo, balse xantayda ma moogi, waan ogahay waxa aan sameeyay oo runti marka aad maqasho aan ka baqayo in wax badan is badalli doonaan , laakiin waxaan kuu sheegayaa inaan anigu mar hore dhintay, intii aan islahaa Maxamed badbaadi, wax walba si lama filaana ayay u dhaceen, Soomaalidu waxay ku maahmaahdaa matag meel aad rabto kuguma simo, waxaan u malaynayaa inaad wax fahantahay. 